mk en de es ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru id ba mk hbs_cyr mk ru hbs_cyr mk uk mk hbs_cyr mk ru mk hbs_cyr mk mk mk mk mk ru mk ru mk mk mk mk mk ru hbs_cyr ru mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk mk en hbs_cyr zh hbs_cyr es mk mk id mk mk
Мисија и Визија - Охридско лето
Пријатели на Охридско лето 2022
НУ ОХРИДСКО ЛЕТО Охрид е непрофитна национална установа од областа на културата чија основна дејност е организација на меѓународниот музичко-сценски фестивал „Охридско лето“.
Фестивалот е основан во 1961 година и се одржува секоја година во периодот од 12-ти јули до 20-ти август во Охрид, под покровителство на Претседателот на Република Северна Македонија, со финансиска поддршка од Министерството за култура, Локалната самоуправа, како и бројни спонзори и донатори.
Од 1994 година „Охридско лето“ е член на Европската асоцијација на фестивали со седиште во Брисел, Белгија, културна мрежа која повеќе од седум децении обединува 200 фестивали и фестивалски асоцијации од 40 земји.
„Охридско лето“ е потписник на Декларацијата за Интеркултурен дијалог на Уметничките фестивали и е носител на т.н „Фестлаб  пасош“ доделен од страна на комесарот за култура на ЕУ,  г. Јан Фигел за исклучителна креативност и иновација. Фестивалот  е многупати наградуван со највисоки одликувања од страна на претседателството на СФРЈ,  во 1980 со Орден Заслуги за народ со златна ѕвезда и во 2010 година од Претседателот на државата со Орден за заслуги за Македонија.
Фестивалот „Охридско лето“ во 2009, 2013, 2014 и 2015 година е прогласен за најголем туристички настан, награда која Министерството за економија ја доделува по повод Светскиот ден на туризмот – 27 септември.
Дејноста на НУ „Охридско лето“ е од национално значење и интерес за Република Северна Македонија.
Фестивалот „Охридско лето“ е специфичен и посебен, препознатлив и единствен на нашите простори, како и еден од најистакнатите културни настани во Европа кој го промовира духовниот и културен центар Охрид. Националната установа „Охридско лето“ ќе продолжи да ги негува високото ниво на квалитет на културното дејствување,  како и жанровската, национална и меѓународна разновидност преку негување, откривање и ширење високи културни вредности, со намера за остварување уште повисоки дострели во европските и светските културни рамки.
Почитување на високите уметничко – естетски вредности и критериуми;
Негување на богатата културна традиција;
Збогатување на културните содржини и создавање нови вредности;
Креирање на културата како сервис на своите граѓани;
Развивање на културниот туризам во градот и државата преку промоција на културното наследство;
Развој и стимулирањето на домашното уметничко творештво;
Зголемување на продуктивноста на установата;
Поголемо приспособување на постојаните промени во современите процеси за работа и остварување поголема флексибилност и подготвеност за промени;
Надградување на просторните и сценските капацитети;
Зголемување на понудата на атрактивни програми и проекти во дополнителната програма  во текот на целата година;
Поттикнување уметничка размена на проекти и програми со сродни фестивали и асоцијации во Македонија и надвор од нејзините граници. Вклучување во европски и меѓународни културни мрежи и проекти;
Заземање водечка улога за поврзување на сите институции од областа на културата; Организирање односно посредување во презентирањето современи уметнички проекти во земјава и пошироко, преку едно агенциско работење односно сервис за подготовка, организација и реализација на програми и гостувања.
Министерство за култура на
Фестивалот е член на:
Европската Асоцијација на Фестивали
Copyright © 2022 НУ ОХРИДСКО ЛЕТО Oхрид | Developed by: Unet
+389 (0)46 262 304 | contact@ohridskoleto.com.mk | Ул. Партизанска бр.4, 6000 Охрид, Македонија
+389 (0)46 262 304 | contact@ohridskoleto.com.mk |
Ул. Партизанска бр.4, 6000 Охрид, Македонија
Политика за користење на колачиња (cookies)
Политика за користење на колачиња (cookies)